
INTRODUCERE

Formele de voluntariat şi de angajare a cetăţenilor în poliţie sunt diferite, în funcţie de specificul, de cultura şi istoria, naţionale sau locale, dar esenţa este aceeaşi. 
Pe de o parte este vorba despre ceea ce se poate descrie ca voluntariat „direct”, care implică acţiunea cetăţenilor angajaţi sub comanda şi controlul organizaţiilor de poliţie (de exemplu, în Marea Britanie - poliţia specială/auxiliară  - Special constabulary, Voluntari în ajutorul poliţiei - Police Support Volunteers (PSVs); în Estonia – Voluntari pentru salvare, asistenţii ofiţerilor de poliţie, voluntari pentru operaţiunile de salvare pe mare; în Franţa – Serviciul de voluntariat pentru poliţia naţională; în landurile germane – Freiwilliger Polizeidienst, Sichercheitswacht). 

Pe de altă parte, direcţiile implicării cetăţeneşti şi voluntariatului în acţiuni de poliţie sunt numeroase: paza cartierului/vecinătăţii, iniţiative comunitare pentru prevenirea actelor antisociale, consiliere şi supraveghere. 

Voluntariatul direct 

Poliţia voluntară a fost parte a poliţiei statelor Europei Occidentale încă de la înfiinţarea acestora. Poliţia voluntară modernă aduce o sumă de beneficii financiare, de personal şi strategice poliţiei regulate dar stârneşte, în acelaşi timp, o serie de controverse.

Forţele poliţiei voluntare acţionează ca părţi ale unităţilor de poliţie şi, de multe ori, îndpelinesc misiuni ale poliţiei regulate, împărtăşind cu aceasta complexitatea, riscurile şi responsabilităţile. 

Dincolo de specificul naţional, forţele de poliţie voluntară/auxiliară prezintă o serie de caracteristici comune:

· sunt recunoscute de către autorităţile statului şi acţionează în baza legilor pentru securitatea internă (Franţa), pentru organizarea poliţiei (Legea Poliţiei – Marea Britanie), a legilor speciale (Legea asistentului ofiţerului de poliţie, Legea salvării  – Estonia; Legea cu privire la serviciul voluntar de poliţie – Landul Baden, Legea pentru forţele de autoapărare – Ungaria);

· nu sunt consideraţi membri cu drepturi depline ai poliţiilor naţionale, dar sunt supuşi codului deontologic şi regulilor impuse membrilor poliţiilor naţionale. Există excepţii de la regulă: în Olanda,ofiţerii voluntari de poliţie sunt deplin integraţi în unităţile teritoriale de poliţie, deţin aceleaşi puteri şi au dreptul de a purta aceeaşi uniformă ca şi ofiţerii de poliţie din trupele regulate. În landul Baden, pe timpul stagiului de pregătire, ofiţerul voluntar este considerat în serviciu, ca oricare ofiţer de poliţie, şi se supune reglementărilor din Legea poliţiei;

· statutul de poliţist voluntar nu conferă nicio putere administrativă sau judiciară; 

· pentru accederea în rândurile poliţiştilor voluntari este necesară îndeplinirea unor criterii stabilite prin legile sus-menţionate: să aibă vârsta majoratului (excepţia o constituie Franţa, unde la aceste acţiuni poate lua parte şi un minor, cu acordul părinţilor sau reprezentanţilor legali), să fie cetăţean al statului respectiv sau al unui stat membru al Spaţiului Economic European (Franţa), sau drept de şedere definitivă (Marea Britanie), să fie apt din punct de vedere fizic şi psihic pentru îndeplinirea misiunilor specifice, să nu fie dependent de alcool, droguri sau substanţe psihotrope, să nu fie condamnat definitiv. De asemenea, se solicită efectuarea unui examen medical. În Estonia, una dintre condiţii este cunoaşterea limbii materne la nivel B2-C1; domiciliul sau rezidenţa în zona circumscripţiei de poliţie pe lângă care este arondat;

· efectuarea unor stagii de pregătire (în Marea Britanie voluntarii pentru poliţie intră într-un program special, „Initial Learning for the Special Constabulary”);

· de obicei, nu au dreptul de a purta armă. În Olanda, cu îndeplinirea anumitor condiţii, au dreptul de a purta şi utiliza armament; 

· de obicei, nu poartă uniformă, dar au banderole/însemne speciale (în Estonia au uniformă cu inscripţia specială de voluntar); sunt dotaţi cu spray-uri cu piper, patrulează pe jos sau pe biciclete, cu excepţia cazurilor când sunt în patrulă cu ofiţerii poliţiei regulate, caz în care se folosesc maşinile din dotare;

· acţiunile la care participă voluntarii de poliţie sunt, în special, cele de prevenţie, informare şi comunicare, de menţinere/întărire a legăturilor dintre poliţia regulată şi comunităţile în care acţionează, sprijin acordat victimelor, mediere a conflictelor familiale şi de proximitate, consiliere ca specialişi IT, avocaţi, asigurarea liniştii şi ordinii pe timpul meciurilor, spectacolelor etc, participarea la acţiuni de înlăturare a efectelor dezastrelor naturale, accidentelor, expoziilor etc.  

· nu sunt remuneraţi, acţiunile înscriindu-se în cadrul voluntariatului (în Olanda, voluntarii pentru poliţie primesc o plată simbolică, aproximativ 7 euro/oră), dar sunt decontate chltuielile legate de transport şi comunicaţii, în unele situaţii şi cele legate de masă, de alte activităţi legate de participarea la acţiunile specifice de poliţie. Statul plăteşte diferite sume compensatorii în cazul decesului sau invalidităţii voluntarului de poliţie, în condiţiile legii.
În unele zone, numărul voluntarilor poate ajunge la o treime sau chiar la jumătate din ofiţerii angajaţi ai poliţiei, ceea ce reflectă schimbările care se petrec în poliţiile naţional, în situaţia în care în ultimii ani se procedează, la nivel naţional şi local, la o reducere fără precedent a bugetelor, ceea ce conduce, din nou, la necesitate regândirii modelului tradiţional de poliţie.

La aceasta se adaugă şi noile ameninţări la adresa siguranţei şi securităţii publice, astfel încât modelul tradiţional de poliţie trebuie şi el adaptat, trebuie implicate competenţe noi şi diferite, ceea ce schemele de voluntariat pot oferi. 
Se impune, însă, aici precizarea că, între statele cu vechi tradiţii democratice şi cultură a cetăţeniei, pe de o parte, şi cele din fostul lagăr comunist, dar şi din Italia, Spania sau Portugalia, pe de altă parte, există diferenţe notabile în ceea ce priveşte activitatea de voluntariat, ca şi în ceea ce priveşte atitudinea faţă de poliţie şi colaborarea cu aceasta. Voluntariatul în poliţie înseamnă acceptarea legitimităţii poliţiei.
Inapetenţa istorică pentru colaborarea cu autorităţile în uniformă, cât şi inexistenţa unei veritabile culturi a voluntariatului în statele foste comuniste conduc la un imobilism în adoptarea noilor modele de colaborare şi la continuarea unor modele de raportare faţă de autorităţile constituite ale statului.
În Finlanda, de exemplu, unde societatea se află în stare de echilibru social, şi unde există o rată scăzută a criminalităţii, nu există o presiune deosebită pentru reforma poliţiei, care este privită ca parte a unui proces natural de evoluţie, poliţistul voluntar este o prezenţă obişnuită şi partea legăturii stabilite între comunitate şi poliţia regulată. 
În Marea Britanie, autorităţile statului recunosc importanţa pe care aceste grupuri de voluntari o pot avea în asigurarea ordinii şi siguranţei, cu atât mai mult în situaţii de restrângeri bugetare pentru poliţie. În 2016, spre exemplificare, premierul Teresa May a anunţat un pachet de măsuri prin care patrulele civile să poată purta uniformă şi chiar să participe la procesul de investigare, să poată reţine suspecţi timp de 30 de minute şi să ia declaraţii ale martorilor. Iniţiativa a adus acuze de “poliţie ieftină” (“policing on the cheap”), în condiţiile în care din 2010 fuseseră desfiinţate circa 17.000 de posturi de ofiţeri de poliţie. Astfel se ajungea la o dramatică inversare a rolurilor, oferta fiind valabilă pentru 7.000 cetăţeni, care ar fi primit aceleaşi drepturi ca şi asistenţii voluntari de poliţie
.

În Slovacia, Cehia, Polonia sau Bulgaria colaborarea cu forţele de poliţie a fost până nu demult doar teorie şi situaţia din Bulgaria, în care poliţia era implicată în atacurile asupra comunităţilor de romi dovedeşte falia încă existentă între comunitate şi poliţie, fie ea la nivel local sau naţional. 
Un alt aspect care trebuie subliniat se referă la potenţialul de distorsionare a scopurilor şi mijloacelor de atingere a acestora în cazul poliţiştilor voluntari, care ar putea fi tentaţi să facă abuz de puterile pe care le deţin pe perioada îndeplinirii misiunilor de poliţie. În situaţia în care sunt implicaţi, alături de ofiţeri de poliţie, în investigarea unor crime referitoare la fraude sau furturi de identitate, poate exista riscul de intruziune sau de atingere a unor sensibilităţi de natură comercială. 

Supravegherea vecinătăţii
NW/Home Watch
, reunite sub denumirea generică “Community Policing“ au, în SUA şi Marea Britanie, o îndelungată tradiţie şi reprezintă cea mai extinsă activitate voluntară de prevenire a activităţii criminale, prin intermediul unor grupări care dispun de autonomie în ceea ce priveşte organizarea şi conducerea. Relativa autonomie a grupărilor locale este reflectată în variatele forme de colaborare cu autorităţile locale, poliţie, organizaţii non guvernamentale, organizaţii de caritate, business-ul local sau naţional. 

În Europa, reţelele NW operează în mod diferit, în funcţie de contextul social şi legal, cu diferite grade de recunoaştere şi cooperare cu poliţia şi alte organisme guvernamentale. Gradul de cooperare cu poliţia locală este diferit, de la state care promovează o cooperare extinsă, la cele în care recenta istorie totalitară a creat un climat de neîncredere în forţele de poliţie, în general în autorităţile constituite ale statului şi în care, prin urmare, există un grad scăzut de cooperare.
În pofida specificităţilor locale, în esenţă, aceste grupuri au o serie de trăsături comune:

- baza legală a constituirii acestora este, de obicei, legislaţia referitoare la organizaţiile non-guvernamentale, cu unele excepţii (în Belgia şi Franţa, organizaţiile de pază/supraveghere a cartierului sunt reglementate prin circulare ale Ministerului de Interne); unele organizaţii nu sunt constituite legal, dar sunt recunoscute de către autorităţile locale;
· nu fac parte din structurile poliţiilor, deşi nu au obligaţia de a informa unităţile locale de poliţie, aceasta este una dintre modalităţile de colaborare; nu se confundă cu poliţia voluntară, poliţia auxiliară şi nici cu  poliţia comunitară/locală, dar organizează, cu sprijinul şi pariciparea poliţiei, mese rotunde, acţiuni de informare, la care sunt invitaţi specialişti din diferite domenii conexe problematicii în cauză;
· activitatea concretă constă în informări asupra delictelor, infracţiunilor, crimelor din cartier; oferire de sfaturi pentru siguranţa personală; avertizare asupra noilor tehnici şi metode folosite de spărgători; colaborare cu poliţia pentru siguranţa zonei şi a cetăţenilor acesteia; transmiterea informaţiilor din zona respectivă către poliţie; în unele state, poliţia locală poate alerta membrii acestor organizaţii în cazuri excepţionale, dezastre, dispariţii de persoane etc.;
· activitatea acestor organizaţii se desfăşoară, din ce în ce mai mult, prin intermediul platformelor on-line, site-urilor web proprii, prin diferite sisteme de avertizare şi aplicaţii  mobile; 
· nu execută acţiuni de poliţie, ci doar informează poliţia în cazul unor fapte antisociale, acţionează pentru prevenirea acestora şi informarea cetăţenilor, transmit informaţii necesare cetăţenilor din zonă, mai ales în ceea ce priveşte metodele folosite de infractori, locurile unde au avut loc infracţiuni/crime, acţionează pentru păstrarea curăţeniei cartierului, supraveghează casele vecinilor absenţi pentru perioade mai lungi;

· pot purta arme ca oricare cetăţean, în condiţiile legii;

· nu primesc subvenţii, compensaţii, ajutoare din partea organelor constituite ale statului, ci se finanţează din cotizaţiile membrilor, din donaţii din partea firmelor, întreprinderilor din respectiva zonă şi nu numai (de exemplu, proNachbar-Austria primeşte sponsorizări din partea IBM). 

Beneficiile acestei instituţii, pentru public, pentru poliţie şi pentru alte instituţii ale statului nu sunt de neglijat: 

· posibilitatea comunităţilor de a-şi exprima îngrijorările şi de a identifica şi transmite problemele cu care se confruntă, dar şi de a găsi parteneri în găsirea de soluţii pentru acestea, conduce la îmbunătăţirea gradului de prevenire a criminalităţii şi la o percepţie diferită  asupra noţiunilor de siguranţă şi securitate;

· consolidarea legăturilor sociale şi a coeziuni comunităţilor, ceea ce conduce la sporirea capacităţii acestora de a aborda problemele comunității și de a face față presiunilor sociale care ar putea duce la acte antisociale în cadrul comunităţii;
· îmbunătăţirea comunicării şi relaţiilor dintre poliţie şi membrii comunităţii, ceea ce poate conduce la creşterea legitimităţii şi credibilităţii forţelor de poliţie;
· creşterea fluxului de informaţii, în termeni de calitate, cantitate şi diversitate, oferite în mod voluntar de către cetăţeni organelor de ordine;
· îmbunătăţirea eficienţei acţiunilor preventive, mai ales a celor bazate pe tehnologie, în rezolvarea problemelor comunităţilor şi în colaborarea dintre poliţie şi comunitate. 
Noile tehnologii (social-media sau aplicaţiile mobile) pot fi utilizate în procesul de angajarea a cetăţenilor, ajutor pentru investigaţii şi pentru a colecta informaţii, cu rezultate notabile, aşa cum subliniază reprezentanţii Asociaţiei internaţionale a comandanţilor de poliţie Survey 22
. Cu 340.000 adepţi pe Twitter şi aproape 3.000.000 videoclipuri pe YouTube, poliţia naţională spaniolă a lansat programul Tweetredada 23
, prin care cetăţenii sunt implicaţi prin intermediul unor răspunsuri la întrebări pe diferite teme, inclusiv pornografie infantilă, violenţă de gen sau găsirea „celui mai căutat”.
Constituirea acestor asociaţii, societăţi, ONG-uri, cu acordul sau prin decizii ale autorităţilor statului, a determinat reacţii din rândul societăţii civile sau al forţelor de poliţie regulate. Reprezentanţi ai societăţii civile consideră că această “pază de cartier” este un semn al disfuncţionalităţilor existente la nivelul organelor de ordine legal constituite ale statului, determinate, în primul rând, de reducerea drastică, pe fondul crizei economice şi nu numai, efectivelor poliţiei regulate. Mai mult decât atât, acestea ar putea conduce la un fenomen amplificat şi oarecum instituţionalizat de delaţiune la nivelul micilor comunităţi. 

POLIŢIA VOLUNTARĂ 

DANEMARCA
Voluntarii poliţiei daneze sunt reuniţi în Garda civilă de poliţie (Politihjemmeværnet), compusă din 47 de companii, fiecare condusă de către un ofiţer profesionist rezervist. Garda de poliţie este parte componentă a Gărzii civile daneze, organizaţie militară de voluntari
. Garda civilă este finanţată de către statului danez
.

Pregătire

 Voluntarii danezi beneficiază de 3 săptămâni de pregătire militară intensivă, în tabere speciale, la care se adaugă competenţele dobândite prin educaţia civilă şi activitatea din sectorul public sau privat. 

Activităţi

· asistă ofiţerii poliţiei regulate în cazul unor incidente

· asigură păstrare ordinii pe timpul desfăşurării unor evenimente

· participă la căutarea persoanelor dispărute

· desfăşoară acţiuni pentru siguranţa rutieră

Drepturi şi beneficii

- poartă uniformă de poliţie, berete verzi şi veste galben reflectorizant cu inscripţia "Politi Hjemmeværnet".

ESTONIA

Securitatea internă a Estoniei este asigurată, pe lângă forţele regulate de poliţie şi pompieri, de către cetăţeni voluntari, angajaţi în operaţiuni de salvare, sprijin acordat ofiţerilor de poliţie, activităţi de supraveghere în cartiere, asigurând astfel legătura între comunitatea şi serviciile naţionale de securitate internă ale Estoniei. 

Voluntarii estonieni  pot opta fie pentru activitate în cadrul forţelor de salvare, ca asistenţi ai ofiţerilor poliţiei regulate sau în acţiunile de salvare pe mare. 

Voluntariatul pentru salvare

Baza legală

Activitatea de voluntariat în cadrul forţelor de salvare este reglementată prin Legea salvării, din 2010, cu modificările ulterioare
. Conform acesteia acţiunile de salvare în care sunt angrenaţi şi voluntari sunt acele evenimente sau situaţii neaşteptate care constituie pericole directe la adresa vieţii, sănătăţii sau proprietăţii persoanelor, asupra mediului înconjurător (dezastre naturale, explozii, accidente de trafic, poluarea mediului sau alte situaţii similare).

Documentul strategic „Direcţii naţionale în dezvoltarea voluntariatului pentru salvare 2017-2020” a stabilit un plan naţional pentru serviciile voluntare de salvare. 

Voluntarii sunt parteneri importanţi pentru autorităţile locale, ca şi pentru companii. Sprijinul financiar al statului pentru personalul voluntar a crescut simţitor în ultimii ani. Sprijinul direct de la buget a fost, în 2015, de 1.3 milioane euro, suplimentaţi cu alte subvenţii pe proiecte. În scopul dezvoltării acestor servicii, statul intenţionează să le aibă în vedere pentru finanţarea din fonduri europene. La sfârşitul anului 2015, erau înregistraţi 115 voluntari pentru serviciile de salvare, numărul lor fiind în creştere. 

În sensul legii, voluntar este acea persoană care efectuează acţiuni de salvare împreună cu un ofiţer sau la ordinul unui ofiţer specialist. 

Condiţii de admitere

· cel puţin 18 ani, împliniţi la data depunerii cererii

· să aibă capacitate legală deplină

· să nu fie dependent de alcool, droguri sau alte substanţe psihotrope

· să fie în deplinătatea capacităţilor psihice

· să fie apt din punct de vedere fizic pentru îndeplinirea sarcinilor specifice, cu excepţia celor care participă doar la acţiuni de prevenire

· examen medical şi vaccinare obligatorii

Pregătire

Consiliul de Salvare, for conducător al acestor operaţiuni, are obligaţia de a asigura pregătirea voluntarilor pentru operaţiunile de salvare. Pregătirea cuprinde două etape. Prima etapă se desfăşoară pe parcursul a 16 ore, este încheiată printr-o evaluare şi înseamnă dobândirea de către voluntar a unor cunoştinţe de bază. La încheierea primei etape a pregătirii, un voluntar, coordonat de către un ofiţer specialist, poate să participe la operaţiuni de salvare, să intre în incinte pentru operaţiuni de salvare, în condiţiile legii. A doua etapă se desfăşoară pe parcursul a 36 de ore şi îi conferă voluntarului pregătirea şi aptitudinile necesare pentru a participa independent la acţiuni de salvare. La terminarea celor două stagii, voluntarul primeşte un certificat şi insigna de salvator voluntar.

Drepturi şi beneficii

· Lege prevede obligativitatea pentru angajator de a păstra locul de muncă al unei persoane care participă ca voluntar;

· Consiliul Salvării poate dispune compensarea cheltuielilor legate de transport şi comunicare, precum şi alte cheltuieli necesare pentru participarea la activităţile de salvare, aşa cum sunt stabilite prin ordin al Ministrului de Interne;

· În cazul decesului unui voluntar în timpul îndeplinirii serviciul de salvare, statul poate plăti familiei sau urmaşilor legali, aşa cum este stabilit în Legea Familiei, o sumă forfetară echivalentă cu salariul pe zece ani al persoanei decedate. Poate suporta, de asemenea, cheltuielile de înmormântare;

· voluntarul care, în urma operaţiunilor de salvare la care participă, este rănit şi dobândeşte incapacitate de muncă, poate primi de la stat compensaţii, astfel: pentru incapacitate permanentă, salariul pe 7 ani, plătit în tranşe, iar pentru incapacitate temporară, salariul pe 2 ani;

· statul poate despăgubi un voluntar pentru cheltuielile efectuate în legătură cu efectuarea serviciului voluntar, în cazul prelungirii acestui serviciu, din fondul de rezervă al Guvernului. De asemenea, voluntarul poate primi sume compensatorii pentru mâncare şi băutură.


Asistenţi ai ofiţerilor de poliţie

Baza legală

Activitatea acestora se desfăşoară pe baza Legii asistentului ofiţerului de poliţie
 din 2010. Modificările legislative din anul 2015 au permis o mai flexibilă funcţionare a serviciului de voluntariat. 

Potrivit legii, asistentul voluntar al ofiţerului de poliţie este persoana care, în mod voluntar, participă, în timpul liber, la activităţi de poliţie conform legii. Acesta nu este considerat membru al poliţiei.

În anul 2016, 610 asistenţi ai ofiţerilor poliţiei comunitare au participat la activităţi care un însumat 79.360 ore de muncă voluntară. 

Condiţii de admitere

· să aibă cel puţin 18 ani

· să aibă educaţie de bază

· să stăpânească limba estonă la nivel B2, dacă va acţiona însoţit de un ofiţer de poliţie, nivel C1, daca va acţiona independent

· să aibă calificarea profesională necesară

· să fie în deplinătatea facultăţilor fizice şi psihice

· să nu fie condamnat internaţional pentru crime sau infracţiuni

· să nu se afle în cursul unei proceduri judiciare

· să nu fie dependent de droguri, alcool sau alte substanţe psihotrope

· examinare medicală obligatorie. 
Pregătire

Pentru a participa la acţiunile prevăzute în lege, asistentul voluntar trebuie să parcurgă un program de pregătire în două etape. 

Activităţi

· dacă este îndreptăţit să acţioneze independent, în exercitarea misiunilor de supraveghere a atitudinii în locuri publice, poate acţiona pentru contracararea unei ameninţări iminente, care poate pune în pericol ordinea publică, integritatea fizică a persoanelor, dacă nu, este obligat să sesizeze ofiţerul pe lângă care funcţionează;

· poate verifica alcoolemia şi trimite imediat la secţie a persoanelor intrate sub incidenţa legii;

· dacă acţionează independent, asistentul voluntar poate verifica o persoană pe care o consideră posibilă purtătoare a unui dispozitiv ilegal şi, în condiţiile legii, poate priva respectiva persoană de libertate;

Pe timpul acestor operaţiuni, trebuie să poarte însemnul de asistent de poliţie voluntar.

Drepturi şi beneficii

· Asistentul voluntar este implicat în acţiuni de poliţie în prefectura în care a fost desemnat;

· are dreptul să poarte armă, în condiţiile legii, dacă este apt din punct de vedere psihic şi dacă a parcurs etapa de pregătire în acest sens, prin decizie a directorului general al Poliţiei. Asistentul voluntar primeşte un certificat și însemne speciale - un însemn "Abipolitseinik" (ofițer de poliție asistent). În exercitarea atribuţiunilor, poate purta o vestă de siguranță polițienească cu înseamnul "Abipolitseinik";

· poate purta uniforma de ofiţer de poliţie cu însemnul special şi trebuie să o poarte dacă are armă de foc sau îndeplineşte alte atribuţiuni prevăzute de lege;

· în cazul decesului în timpul misiunii, statul va plăti urmaşilor legali, în baza prevederilor Legii Familiei, o compensație echivalentă cu 120 de ori salariul minim al unui ofiţer de poliţie;

· în cazul în care un ofițer de poliție asistent este declarat incapabil să muncească, ca urmare a unui accident sau a unei îmbolnăviri ca urmare a exercitării îndatoririlor de voluntar, pe baza Legii asigurărilor de pensie de stat, statul îi va plăti, în caz de pierdere parțială a capacității de muncă, de 12 ori salariul minim al unui ofiţer de poliţie, iar în caz de pierdere totală a capacității de muncă, de 60 de ori salariul minim al unui ofiţer de poliţie;

· daunele cauzate proprietăţii unui asistent voluntar în timpul îndeplinirii atribuţiunilor, sunt compensate de stat;

· sunt compensate cheltuielile pentru transport şi comunicaţii, ca şi cele pentru examinarea medicală.

Voluntari pentru operaţiunile de salvare pe mare

Voluntarii pentru operaţiunile de salvare maritimă ajută la găsirea și salvarea oamenilor, a navelor, a aeronavelor și a altor vehicule care se află într-o situație periculoasă sau sunt dispărute. Asociațiile voluntarilor pentru salvare maritimă sunt uniți în asociația non-profit MTÜ Päästeliit (Asociația de salvare) și MTÜ Eesti Vabatahtlik Mere-ja Järvepääste (Organizația de salvare maritimă estonă). Pentru a participa la operațiunile de salvare maritimă, o persoană trebuie să treacă printr-o cursă de salvare maritimă de 60 de ore, la terminarea căreia persoana primește un certificat de confirmare a pregătirii.

Din bugetul Poliției și Gărzii de Grăniceri se compensează cheltuielile de comunicare și de transport legate de operațiunile de salvare maritimă și, în plus, respectivele asociaţii beneficiază de sprijin sub forma reparării navelor și achiziționarea de echipamente de salvare maritimă.
FRANȚA

Baza legală

Serviciul de voluntariat în poliţia naţională a fost creat pe baza Legii 2007-297 din martie 2007 referitoare la prevenirea delincvenţei şi integrat în dispozitivul naţional creat prin legea din martie 2003 pentru securitatea internă. Serviciul de voluntariat înlocuia rezerva civilă a poliţiei naţionale. Scopul principal este acela de reface şi întări legătura dintre naţiune şi poliţia naţională, de a îndeplini misiuni de solidaritate, de mediere socială şi de sensibilizare cu privire la respectarea legii.

Serviciul de voluntariat pentru poliţia naţională nu poate fi confundat nici cu serviciul voluntar pentru egalitatea de şanse, instituit prin legea din 2006, nici cu rezerva civilă, constituită doar din rezervişti ai poliţiei naţionale. 

Condiţii de admitere

- să aibă cetăţenia franceză sau să fie resortisant al unui stat membru al Uniunii Europene, a unui stat membru al Spaţiului Economic European sau a Confederaţiei Elveţiene sau rezident permanent în Franţa, aşa cum este definit prin lege;
· să aibă cel puţin 17 ani; dacă este minor se solicită acordul părinţilor sau reprezentanţilor legali;

· să aibă aptitudinile necesare pentru îndeplinirea serviciului de voluntariat;

· să nu fi fost condamnat definitiv;

· candidatura nu poate fi acceptată în situaţia în care ancheta administrativă a relevat fapte care sunt contrare onoarei, probităţii sau sunt susceptibile de a aduce atingere securităţii persoanelor sau bunurilor, securităţii publice sau siguranţei statului. 

După primirea acordului administrativ, voluntarul semnează un acord pentru o perioadă între 1 si 5 ani, cu posibilitatea de reînnoire. 

Activităţi

· întărirea legăturii între naţiune şi poliţia naţională: colectează cererile cetăţenilor în legătură cu misiunile poliţiştilor; participă la întâlnirile din cartiere şi menţin contactul cu asociaţiile de locatari, cu locuitorii şi paznicii imobilelor; aduc la cunoştinţa publicului operaţiunile legate de securitatea publică;

· solidaritatea cetăţenească: acţionează pentru a susţine victimele, alături de poliţişti, psihologi etc.;

· sensibilizarea publicului cu privire la respectarea legii: prezintă cetăţenilor mecanismele legale care se pun în funcţiune în cazuri de tulburare a liniştii publice, consum de droguri, conflicte familiale; participă la medierea socială a conflictelor de proximitate;

· activităţi de prevenţie: la cererea directorilor unităţilor de învăţământ pentru a informa părinţii şi elevii cu privire la aspectele mai sus menţionate; alături de ofiţerii de poliţie, asigură prevenirea faptelor antisociale din mijloacele de transport; participă la ajutorarea persoanelor vârstnice din zonele de reşedinţă; participă la acţiuni de securitate rutieră; 

·  informare şi comunicare: participă la acţiunile de comunicare şi relaţii publice ale poliţiei naţionale; ajută la realizarea „anchetelor de calitate” din cadrul comisariatelor de poliţie.

Drepturi, beneficii şi obligaţii

· în situaţia în care este angajat, dacă durata serviciului voluntar depăşeşte 10 zile/an calendaristic, trebuie să se ceară acordul angajatorului, în condiţiile prevăzute în legea pentru rezerviştii voluntari;

· cetăţenii participanţi la acest serviciu sunt voluntari, totuşi anumite cheltuieli ocazionale pot fi decontate;

· dacă sunt angajaţi, în perioada în care îndeplinesc serviciul voluntar, cetăţenilor li se suspendă contractul de muncă, dar perioada este luată în considerare la stabilirea pensiei, la avansare, la concedii plătite şi la toate cele drepturi sociale;

· absenţele cauzate de activitatea în serviciul voluntar nu pot fi cauza licenţierii sau declasării unui angajat. În această perioadă, cetăţenii voluntari beneficiază de toate drepturile pentru asigurarea de boală, de maternitate, de invaliditate şi deces, în condiţiile stabilite prin Codul Securităţii Sociale;

· participarea la serviciul voluntar nu reprezintă încadrarea în poliţia naţională, dar implică respectarea codului deontologic şi a regulilor impuse membrilor poliţiei naţionale. De asemenea, nu conferă nicio putere administrativă sau judiciară;

· voluntarii nu poartă uniformă, ci o insignă cu menţiunea „Cetăţean voluntar, poliţia naţională, Republica Franceză”. În mod excepţional poti fi dotaţi cu un bluzon anti-vânt bleumarin, fără însemne particulare. 
GERMANIA
Cetăţenii germani au posibilitatea legală de a prelua o serie de activităţi ale poliţiei la nivel de land, prin încadrarea în unităţilor de poliţie voluntară.

În Bavaria şi Saxonia există servicii de pază a siguranţei (Sicherheitswacht), în Baden şi Hessa servicii de poliţie voluntară (Freiwilliger Polizeidienst), înfiinţate cu scopul de a preveni şi stopa criminalitatea şi vandalismul la nivel local, degrevând astfel forţele regulate ale poliţiei de o serie de activităţi. 

Baden
 

Baza legală

Poliţia voluntară funcţionează în baza legii de organizare din anul 1985 (Gesetz über den Freiwilligen Polizeidienst (FPolDG)
, cu modificările ulterioare. 

Poliţia voluntară este parte a serviciului regulat de poliţie şi este formată din persoane care acceptă să acţioneze, în mod voluntar, în sprijinul unităţilor de poliţie, dar fără a fi considerate membri ai poliţiei. Numărul poliţiştilor voluntari nu trebuie să depăşească 50% din forţele poliţiei regulate. 

Condiţii de admitere

· să fie german, în sensul art. 116 din Legea fundamentală
;

· să aibă 18 ani împliniţi (vârsta limită este de 60 de ani);

· să fie într-o stare de sănătate fizică şi psihică care să le permită exercitarea atribuţiunilor specifice;

· primirea în corpul poliţiştilor voluntari este interzisă în condiţiile în care există îndoieli cu privire la respectarea principiilor ordinii şi statului de drept, a fost condamnat la o pedeapsă de peste un an închisoare, sau la cel puţin şase luni închisoare pentru fapte împotriva libertăţii persoanei, pentru fapte de înaltă trădare, pentru încălcarea drepturilor democratice sau pentru fapte care aduc atingere siguranţei statului.

 Pregătire

Pentru admiterea ca poliţist voluntar este necesară urmarea unui stagiu de pregătire de 6 săptămâni, timp în care este considerat în serviciu, ca oricare ofiţer de poliţie, în baza Legii poliţiei. 

Activităţi

· prevenirea criminalităţii, în special prevenirea intrărilor prin efracţie şi spargerilor de locuinţe;

· protecţie a clădirilor şi instalaţiilor;

· protejare şi monitorizare a traficului, pentru acordarea de amenzi;

· diferite servicii auto şi servicii tehnice, muzicanţi în cadrul corpului special al poliţiştilor. 

Drepturi, beneficii, obligaţii

· poartă uniformă şi armă. Pot acţiona însoţiţi de câini de poliţie;

· compensaţii pentru cheltuielile legate de pregătire, de transport şi comunicare;

· cei care lucrează în serviciul public primesc salariu pentru perioada serviciului şi nu pot fi concediaţi;

· încălcarea obligaţiilor prevăzute în lege se sancţionează cu amendă de până la 10.000 euro.

Bavaria

Baza legală
Poliţia voluntară funcţionează pe baza legii din 1994 – Sicherheitswachtsgesetzt (SWG)
 cu modificările ulterioare. În 2010, consiliul local Bayern a hotărât ca această forţă să cuprindă 1000 membri şi să poată fi instituită şi în comunele care au sub 20.000 locuitori. În octombrie  2016 poliţia voluntară acţiona în 125 localităţi, cuprindea 281 femei, dintre care 38 cetăţeni străini.

Condiţii de admitere

· vârsta legală;

· stare fizică şi psihică care să le permită îndeplinirea în cele mai bune condiţii a atribuţiunilor specifice;

· pregătire democratică fundamentală;

· cunoştinţe juridice şi tehnice necesare pentru îndeplinirea atribuţiunilor specifice;

· locuinţa în zona circumscripţiei de poliţie pentru care îşi desfăşoară activitatea.

Activităţi

Membrii poliţiei voluntare pot acţiona doar acolo unde siguranţa cetăţenilor este pusă în pericol, dar nu într-atât încât să necesite intervenţia forţelor regulate de poliţie. Sunt supuşi regulamentului forţelor de poliţie, dar nu înlocuiesc munca poliţiei şi au aceleaşi drepturi ca oricare cetăţean.

· acţionează în mari complexe de locuinţe, clădiri şi parcuri publice, împrejurimile staţiilor mijloacelor publice de transport, zonele clădirilor unde deseori au fost semnalate acte de vandalism, spargeri etc, pentru siguranţa traficului;

· pot solicita legitimarea unei persoane şi pot reţine o persoană până la venirea poliţiei, pot îndruma persoanele către locuri sigure, în scopul prevenirii unor accidente

Drepturi şi beneficii

· intervenţia se desfăşoară pe jos sau pe bicicletă;

· sunt dotaţi cu staţii radio şi spray-uri cu piper, dar nu poartă armă;

·  nu poartă uniformă, ci doar o banderolă cu inscripţia „Sicherheitsdienst”;

· pot fi despăgubiţi pentru cheltuielile de transport şi comunicare, făcute în exercitarea atribuţiunilor lor;

· reglementările legale în ceea ce priveşte daunele materiale aplicabile funcţionarilor publici se aplică membrilor poliţiei voluntare.

MAREA BRITANIE

Poliţia specială/auxiliară (Special constabulary)

Baza legală

Legea poliţiei

Recrutare/Pregătire

 Pentru a participa la acest proces este necesar fie să se parcurgă paşii ceruţi de către Procesul naţional de recrutare, care evaluează competenţelor candidaţilor, fie să treacă prin procesul de recrutare stabilit la nivel local. Pentru primul caz, se completează un chestionar referitor la competenţele de bază.  

Toţi candidaţii trebuie să susţină Testul naţional de evaluare a situaţiei, prin care candidaţii trebuie să-şi dovedească capacitatea de răspuns în cazul unor scenarii diferite, ca şi un test scris pentru dovedirea cunoştinţelor de bază în domeniu. 

În cele mai multe cazuri, în procesul de recrutare, se aplică aceleaşi standarde ca şi în cazul ofiţerilor de poliţie. De asemenea, se poate solicita efectuarea unui examen medical, în care examinarea oftalmologică are un rol important.

După terminarea cu succes a acestei etape, se impune participarea, în fiecare dimineaţă sau în week-end, la şedinţe de pregătire (auto-apărare, puterile poliţiei, arest, crime, pregătirea cazurilor pentru judecată etc).

Parcurgerea acestei etape înseamnă terminarea pregătirii şi începerea programului de voluntariat, funcţie de programul şi celelalte activităţi ale fiecăruia. 

La nivel naţional există un program special pentru pregătirea membrilor poliţiei speciale, „Initial Learning for the Special Constabulary” (IL4SC)
.

Condiţii de admitere

· trebuie să fie cetăţean al unui stat din Spaţiul Economic European sau să aibă, cel puţin, permisiune de şedere în Regatul Unit, fără restricţii;

· să aibă cel puţin 18 ani împliniţi la data depunerii aplicaţiei;

· să fie apt fizic şi psihic;

· să aibă capacitatea de a comunica, scris şi oral, în limba engleză.

Activităţi
· conducerea patrulelor locale;

·  prevenirea criminalității şi incidentelor majore;

· asigurarea de sprijin operațional ofițerilor de poliţie (dirijarea patrulelor, asistenţă la locul accidentelor, în caz de incendiu sau inundaţii, sprijinirea acţiunilor de siguranţă rutieră, desfăşurarea de activităţi de cercetare pe teren (din uşă în uşă), oferirea de sprijin în cazul evenimentelor majore, prevenirea comportamentelor antisociale.

Drepturi, obligaţii şi beneficii

- sunt voluntari, deci nu sunt plătiţi pentru efortul lor; 

- sunt supuşi, în ceea ce priveşte normele de conduită, Regulamentului poliţiei regulate
;

- nu sunt abilitaţi să poarte armă;

- uniformele sunt primite gratuit;

- unele cheltuieli făcute în cadrul misiunilor pot fi decontate, dar în anumite condiţii, clar precizate în Home Office Guidance on Special Constable expense and allowance rates
.  Indemnizaţia pentru subzistenţă se acordă în condiţiile angajării în serviciul special în afara orelor normale de serviciu, cel puţin 4 ore/săptămână, timp în care au luat masa în apropierea locului de desfăşurare a activităţii. Se decontează cheltuielile de subzistenţă (fără a fi inclus aici transportul), pentru următoarele perioade de îndeplinire a serviciului voluntar: peste 4 ore, dar nu mai mult de 8 ore: până la 7,23£; peste 8 ore, dar nu mai mult de 12 ore: până la 14,66£; peste 12 ore: până la 24,15£.
Indemnizaţia de cazare se acordă în cazul în care voluntarul a fost silit să se cazeze în afara ariei lui de domiciliu (situaţie care trebuie dovedită), cheltuielile sunt compensate astfel: în afara inelului central al Londrei, până la 53,30 £/noapte; în interiorul inelului central al Londrei: până la 66,64 £/noapte. 
Există posibilitatea rambursării cheltuielilor de călătorie sau a celor făcute în cazul în care voluntarul foloseşte autovehiculul personal, ca şi în cazul ofiţerilor din poliţia regulată. 

Voluntari în ajutorul poliţiei (Police Support Volunteers (PSVs)

PSV-urile sunt cetăţeni voluntari, care ajută ofiţerii de poliţie în îndeplinirea obiectivelor lor, în timpul liber, desfăşurând, de exemplu, activităţi de avocatură, urmărind acţiuni de fraudă economică etc. Timpul minim necesar este între 2 şi 4 ore/săptămână. Membrii PSv sunt instruiţi de către ofiţeri de poliţie, beneficiază de o asigurare pentru timpul petrecut ca voluntar, primesc un tricou sau haină cu insignă de poliţie. Cheltuielile pentru transportul la şi de la locul unde se face instruirea sunt decontate, precum şi cele făcute la şi de la locul desfăşurării acţiunii propriu-zise. 

OLANDA

Din anul 1948, când a fost legiferată Poliţia de rezervă, în Olanda s-au dezvoltat diferite forme de voluntariat în poliţie. Chemaţi iniţial doar în caz de urgenţe majore, ofiţerii voluntari au devenit treptat parte a trupelor regulate de poliţie; după reforma poliţiei olandeze din anul 1994, ofiţerii voluntari au fost pe deplin integraţi în cele 25 regiuni de poliţie.
Condiţii de admitere

· cel puţin 18 ani;

· cetăţenie olandeză;

· fără cazier judiciar;

· apt din punct de vedere fizic şi psihic pentru îndeplinirea misiunilor specifice;

· test eliminatoriu, sportiv şi psihologic;

· cel puţin educaţie vocaţională, încheiată cu diplomă

Pregătire

Programul de pregătire are o durată de circa 18 luni, o oră/săptămână şi cuprinde trei componente: supravegherea domeniului public, supravegherea siguranţei rutiere, supraveghere cu ocazia diferitelor evenimente. Cuprinde, de asemenea, tehnici de auto-apărare, resuscitare, folosirea armelor. 

Activităţi

Îndeplinesc aceleaşi activităţi ca şi ofiţerii poliţiei regulate:

· asigurarea siguranţei rutiere;

· supravegherea cartierelor;

Drepturi, obligaţii şi beneficii

· poliţiştii voluntari trebuie să fie în serviciu 250 ore/an (inclusiv pregătirea);

· sunt remuneraţi cu o mică sumă (7 euro/oră), atât pentru activitate, cât şi pentru perioadele de pregătire;

· între 1994 şi 2010 noii voluntari nu au mai primit armament; din 2005 au fost echipaţi cu spray-uri cu piper. În prezent ofiţerii voluntari de poliţie au primit din nou dreptul de a purta armă, după ce acţionează câţiva ani ca ofiţeri voluntari neînarmaţi şi după ce parcurg un stagiu complet de pregătire în domeniu.

·  deţin aceleaşi puteri şi au dreptul de a purta aceeaşi uniformă ca şi ofiţerii de poliţie din trupele regulate;

· deţin grade militare.

 UNGARIA
Poliţia voluntară maghiară – Polgárőrség (OPSZ)
 - este o organizaţie civilă de autoapărare, care cuprinde voluntari  care iau parte la diferite activităţi de poliţie.

În capitală, acţionează Organizaţia de auto-apărare a Budapestei – BPSZ – ai cărei membri patrulează în maşini inscripţionate, fiind „ochii şi urechile” Departamentului de poliţie. 

Baza legală

Legea nr. 52 din 2006 reglementează activitatea forţelor de auto-apărare. Prin modificările ulterioare, voluntarii îşi pot exercita activitatea doar în zonele de reşedinţă; cu aprobarea autorităţilor locale sau de la nivel naţionale, aria activităţii acestora poate fi extinsă. 

Condiţiile de admitere

· cetăţenie maghiară  sau permis valabil de şedere

· 18 ani împliniţi

· apt din punct de vedere fizic şi psihic 

· educaţie de bază

Drepturi, obligaţii şi beneficii

Auxiliarii voluntari nu sunt asimilaţi ofiţerilor de poliţie şi nu au aceleaşi drepturi pe care le au aceştia, dar, dacă acţionează în patrulă cu un ofiţer de poliţie sunt protejaţi în acelaşi mod ca şi acesta. Auxiliarii voluntari nu dispun de mai multă autoritate decât oricare alt cetăţean maghiar, dar, spre deosebire de aceştia acordă atenţie şi filtrează anumite informaţii.

Activităţi

· paza cartierelor;

· activităţi de patrulare cu maşini inscripţionate;

· reţinerea unor persoane surprinse în flagrant delict până la venirea poliţiei;

· sprijinirea ofiţerilor de poliţie în exercitarea diferitelor atribuţiuni;

· participarea la acţiuni de prevenire a delincvenţei juvenile;

· distribuire de materiale publicitare pentru prevenţie, siguranţa în trafic etc

SUPRAVEGHEREA VECINĂTĂŢII
AUSTRIA

Asociaţia proNachbar a fost înfiinţată în anul 2007, sub denumirea „Hilfe Einbruch”, sub presiunea creşterii numărului de spargeri de locuinţe şi furturi din maşini, cărora poliţia nu le mai putea face faţă. În 2008 s-a transformat în proNachbar. Are filiale în 8 dintre landurile Austriei. Este finanţată prin donaţii.

Activitatea platformei este structurată pe trei direcţii, informare, prevenţie, comunicare. Informarea şi comunicarea se desfăşoară atât prin intermediul platformei web, prin e-mail sau direct, prin convorbiri individuale sau prin discuţii organizate cu membrii poliţiei sau alţi reprezentanţi oficiali sau specialişti.

Activitatea concretă constă în:

· informări asupra delictelor, infracţiunilor, crimelor din cartier

· oferire de sfaturi pentru siguranţa personală

· avertizare asupra noilor tehnici şi metode folosite de spărgători

· colaborare cu poliţia pentru siguranţa zonei şi a cetăţenilor acesteia.

· transmiterea informaţiilor din cartier către poliţie

BELGIA

Reţeaua de informare a cartierului (RIQ) – organizaţie pentru supravegherea cartierului de către cetăţeni, ca urmare a creşterii numărului de spargeri şi furturi din locuinţe, având ca obiectiv creşterea sentimentului general de securitate, facilitarea controlului social şi propagării unei psihologii preventive. 

Activităţile, pe bază de voluntariat, se desfăşoară în sistem piramidal, sub conducerea unui coordonator, cu informarea regulată a poliţiei, în colaborare cu cetăţenii cartierului.  Cetăţenii organizează o reţea telefonică, în care fiecare membru implicat are un rol clar desemnat, pentru transmiterea rapidă de informaţii între poliţie şi colaboratorii locali. Aceştia, în mod organizat, semnalează fapte, persoane, maşini şi comportamente suspecte, către poliţie, prin intermediul coordonatorului. În sens invers, informaţiile semnificative pentru comunitate sunt transmise de poliţie către comunitate, prin intermediul coordonatorului. 

Deşi nu face parte din structurile poliţiei, funcţionarea reţelei de informare a cartierului este reglementată prin circulară a Ministerului de Interne.

Recrutarea membrilor se face în cadrul unei reuniuni generale de informare, în care se face apel la candidaturi serioase din partea cetăţenilor. Membrii constituie baza reţelei, care trebuie să acţioneze metodic şi imparţial, pentru a nu întrerupe fluxul de informaţii. Coordonatorul reţelei are rolul de a supraveghea buna funcţionare a piramidei şi de a întreţine relaţia între poliţia de proximitate şi cetăţeni. 

ESTONIA
ENHWA (Eesti Naabrivalve - Estonian Neighbourhood Watch)
 este cea mai mare organizaţie neguvernamentală estoniană care are ca activitate prevenirea activităţilor criminale. Modelul estonian este preluat după cel din Marea Britanie, adaptat la specificul local.

A fost înfiinţată în 2000, ca reacţie la reducerea drastică a numărului de ofiţeri de poliţie în anul 2000, în scopul creşterii sentimentului de securitate al locuitorilor. Baza legală este Legea Asociaţiilor Nonprofit. 

Statutul ENHWA
 a fost elaborat în anul 2000 şi modificat în anul 2002

Asociaţia este persoană legală de drept privat, are propriul sigiliu, simboluri şi cont bancar, iar sediul este la Tallin.

Obiective:

· mediu de viaţă sigur

· prevenirea criminalităţii prin acţiune civică

· creşterea securităţii locuinţei

Membru al asociaţiei poate fi orice persoană fizică sau juridică, care se identifică cu obiectivele asociaţiei şi se obligă să respecte prevederile statutare, pe baza unei aplicaţii, care trebuie aprobată de către membrii consiliului director.
Resursele financiare sunt formare din cotizaţia membrilor, profitul realizat din acţiuni întreprinse în scopul atingerii obiectivelor asociaţiei, donaţii şi sponsorizări. 


FINLANDA
Poliţia finalndeză este sprijinită de către două organizaţii de voluntari: Vapaaehtoinen pelastuspalvelu - Vapepa (serviciul voluntar de salvare) şi suurriistavirka-apu  - SRVA (organizaţie de sprijin pentru o gamă largă de situaţii).  Acestea nu sunt organizaţii de poliţie, nu au puteri ca şi unităţile legal constituite de poliţie.

Vapepa

Misiunile acesteia sunt, în principal, cele de căutare a persoanelor dispărute. Organizaţia este compusă din cetăţeni voluntari, pregătiţi pentru astfel de misiuni şi poate fi alertată de către poliţia locală. De asemenea, organizaţia poate sprijini poliţia în domeniu logistic şi al îngrijirilor psihologice.

SRVA este o asociaţie semi-guvernamentală a organizaţiilor locale de vânătoare. Asigură sprijinul poliţiei pentru antrenamentele cu armament, sunt implicate, de asemenea, în accidentele în trafic.

FRANȚA
Paza cartierului (surveillance de voisinage) a fost instituită în Franţa la 22 iunie 2011, prin circulară a Ministerului de Interne, prin care se instituia «dispozitivul de participare cetăţenească»
, inspirat după modelul «neighbourhood watch». Prin crearea platformei www.voisinsvigilants.org, în 2012, reţeaua a luat amploare. Potrivit estimărilor proprii, în 2016, circa 200.000 persoane făceau parte din acest dispozitiv, în Franţa şi Belgia. Potrivit statisticilor oficiale ale Ministerului de Interne, sistemul a condus la diminuarea cu 20 până la 40% a numărului de tîlhării din cartiere
. 

Scopul declarat a fost acela de amplificare a prevenirii delincvenţei, printr-un dispozitiv ce cuprinde locuitorii unei arii geografice delimitate (cartier, zonă, sat etc) – „vecinii vigilenţi”-  implicaţi într-un demers colectiv care vizează creşterea nivelului de securitate al respectivului areal. Succesul depinde atât de conştientizarea cetăţenilor, cât şi de implicarea administraţiilor locale. Informaţiile sunt transmise prin intermediul site-ului web, pe care se pot publica anunţuri cu privire la plecarea în vacanţă, diferite alte anunţuri legate de coabitarea în cartier, fapte antisociale. Pe telefonul mobil se poate instala o aplicaţie „Vecini vigilenţi”, care informează instant asupra unui pericol iminent, semnalat fie de cetăţeni, fie de poliţie
. 

Acţiunile vizate presupun acţiuni elementare de prevenţie (supravegherea clădirilor temporar nelocuite pe perioada vacanţelor), semnalarea autorităţilor competente a oricăror acţiuni sau evenimente ieşite din comun (maşini suspecte, degradări ale bunurilor, acte contra bunelor moravuri etc). În pandant, poliţia şi jandarmeria trebuie să alerteze „vecinii vigilenţi” cu privire la fenomenele de delincvenţă din zona luată în considerare. 

„Vecinii vigilenţi” nu au niciun fel de prerogative administrative sau judiciare. Este o societate cu răspundere limitată. 

„Vecinii vigilenţi” nu constituie singura modalitate de apărare împotriva insecurităţii, tâlhăriilor, faptelor antisociale. În Haute-Garonne, prefectura a lansat dispozitivul „Participarea cetăţenească” care vizează dezvoltarea solidarităţii între locuitorii unui cartier şi îmbunătăţirea reacţiei forţelor de securitate în faţa tâlhăriilor
. 

Circulara ministerială din 2011 a stârnit reacţii la nivelul societăţii. Geneviève Kouby, juristă, consideră ca acest dispozitiv este, de fapt, o reglementare a delaţiunii şi un semn al disfuncţionalităţilor la nivelul serviciului public, datorat reducerii efectivelor de poliţie
. 
ITALIA
În Italia acţionează asociaţia non-guvernamentală City Angels şi 
Asociaţia de supraveghere a vecinătăţii (Associazione Controlle del Vicinato), ambele afiliate reţelei europene EUNWA.

City Angles

 Principalul obiectiv este prevenirea şi combaterea criminalităţii, în colaborare cu poliţia. Voluntarii au între 18 şi 45 de ani, sunt de toate naţionalităţile, peste 50% femei şi 27% migranţi.

Condiţiile pentru intrarea în corp sunt: 18 ani împliniţi, stare bună de sănătate psihică şi fizică, nivel de educaţia – 12 clase cel puţin.

De asemenea, este necesară parcurgerea unui stagiu de pregătire de cel puţin 2 luni (16 ore, de două ori pe săptămână), care cuprinde noţiuni de auto-apărare, de prim-ajutor, concepte de bază din domeniul legal, psihologic şi comunicaţional. La sfârşitul cursului se susţine un examen final. Înainte de examen, voluntarii nu sunt „îngeri”, ci „auxiliari” şi poartă nu cămaşa roşie, ci o salopetă. Dintr-o medie de 10 voluntari aspiranţi, 6 iau testul de aptitudini, 3 se prezintă la examenul final şi 2 îl iau.
Concret, distribuie hrană, pături, oferă consiliere pentru găsirea unui loc de muncă sau a unei case, fac vizite la domiciliu, sprijină migranţii, dependenţii de droguri, prostituatele, bătrânii, persoanele abuzate, anunţă poliţia şi reţin suspecţii în cazuri de crimă/infracţiune, 

Voluntarii nu au dreptul de a purta armă; poartă uniformă (jachetă roşie şi şapcă albastră), iar emblema lor este un vultur cu aripile întinse, deasupra căruia este inscripţionată deviza asociaţiei – „Solidaritate şi siguranţă”.
Asociaţia de supraveghere a vecinătăţii

Constituită în 2013, este compusă dintr-o reţea teritorială de voluntari, care oferă consiliere şi sprijin gratuit administraţiilor municipale, asociaţiilor locale şi cetăţenilor care intenţionează să dezvolte programe de securitate rezidenţială şi care se organizează în grupuri de supraveghere a vecinătăţii. Programul implică auto-organizare pentru a controla zona din jurul locuinţelor. Activitatea este semnalată prin bannere, care atenţionează asupra prezenţei asociaţiei în zonă, ceea ce constituie un factor descurajator pentru potenţialele acte criminale, antisociale (inclusiv graffiti, escrocherii, vandalism). Colaborarea între vecini este crucială pentru stabilirea unui climat de siguranţă în zonă, mai ales pentru vârstnici, copii sau persoanele dizabilitate. 


MALTA
Asociaţia europeană a poliţiei auxiliare
 (EAPA), constituită în 2015, are ca scop sprijinirea forţelor de poliţie, armatei şi protecţiei civile din Malta.

Ca voluntar în cadrul organizaţiei, fiecare membru funcţionează ca ofiţer de poliţie. 

Activităţi

· controlul traficului;

· asistenţă în cazul acidentelor;

· verificarea documentelor;

· activităţi educative;

· activităţi de  pregătire a populaţie în caz de urgenţe (cursuri de sănătate, siguranţă etc.), prevenire a utilizării drogurilor ;

· pregătirea copiilor şi bătrânilor pentru auto-apărare.

MAREA BRITANIE
Reţeaua de supraveghere a locuinţei şi cartierului (Neighbourhood & Home Watch Network (NHWN) – grupuri coordonate de poliţie, formate din voluntari, cetăţeni rezidenţi, poliţie, autorităţi locale şi alte organizaţii. Există peste 170.000 de astfel de unităţi în Anglia şi Ţara Galilor.
Crime Stoppers
- reţea independentă de caritate, care ajută la găsirea infractorilor şi rezolvarea crimelor. Pentru informaţii anononime cu privire la crime, infracţiuni etc se oferă un număr de telefon  - 0800 555 111 - , care este apelabil 24/7. De asemenea, oferă cetăţenilor informaţii cu privire la crime/infracţiuni, precum şi instrumentele pentru a se apăra de acestea. Cuprinde circa 700 voluntari. Se finanţează prin donaţii particulare. Acţionează în parteneriat cu mass-media şi poliţia metropolitană. 
Street pastors
 – reţea de organizaţii creştine de caritate, care acţionează în Marea Britanie şi nu numai. Membrii organizaţiilor sunt creştini adulţi interesaţi de comunitatea lor, care pe baza unui program de training de 12 zile, pentru activităţi de patrulă stradală pe timp de noapte, ajută şi consiliază pe cei aflaţi în dificultate. Membrii patrulelor poartă o uniformă albastră, cu însemnul alb „Street Pastor”. Acţionează în strânsă legătură cu consiliile locale şi poliţia, dar sunt independenţi din punct de vedere operaţional. Încearcă să păstreze confidenţialitatea, atât cât este legal posibil, şi nu pot face reţineri de persoane sau arestări. Scopul lor nu este de evanghelizare a comunităţii, ci de a asigura o prezenţă neutră şi liniştitoare în cadrul comunităţii locale respective.

Se finanţează din donaţii şi vânzarea unor produse. 

Christian Nightlife Initiatives (CNI)
 – organizaţie-umbrelă, care cuprinde mai multe proiecte – Street Angels, Town Pastors, NightLight, Youth Angels – care are ca obiectiv reducerea crimelor şi violenţelor, comportamentelor antisociale în cartiere. Se finanţează prin donaţii, prin cumpărături online (Give As You Live ), vânzare de felicitări, cărţi poştale, plăţi online la restaurante agreate, în urma cărora 1 liră/persoană ajunge în contul organizaţiei, donaţii de maşini vechi etc. 
OLANDA
În ultimii ani, cetăţenii olandezi apelează la programe informatice de supraveghere a vecintăţii/cartierului, olandezii și-au început programele de vizionare a cartierului, bazându-se în mare măsură pe grupurile organizate pe "Whats App". Programul este organizat de membrii comunității, iar poliția este inclusă în aceste grupuri. Programul s-a dovedit a fi foarte util, utilizarea aplicației conducând la reducerea furturilor cu aproximativ 50%
.  
SPANIA

Supravegherea vecinătăţii (Vecinos Cooperando y Colaborando de España), creată pe modelul celor din Marea Britanie, se poate aplica la comunităţi de diferite mărimi, chiar la nivel de stradă. 

Scopul principal este asigurarea unui climat de siguranţă în comunitate, de a preveni şi reduce criminalitatea, prin acţiuni care presupun consiliere, ajutorare, crearea unor comunităţi în care ajutorul între membrii acesteia constituie valoare fundamentală. 

Fiecare organizaţie are un coordonator, al cărui obiectiv este de a face comunitatea să acţioneze unit, să asigure fluxul de informaţii între cetăţeni, poliţie şi alţi actori instituţionali. 

Site-ul web al asociaţiei cuprinde informaţii cu privire la furturi din case,  maşini furate, furturi electronice, securitate pe internet, securitate în aeroporturi, proprietari absenţi, avertizări meteorolgice, dar şi sfaturi utile cu privire la întocmirea reclamaţiilor, raportarea unor situaţii sau evenimente suspecte.
Asociaţia se finanţează din sponsorizări, activităţi de strângere de fonduri etc. 
SUEDIA

Programul suedez Neighbourhood Watch este în funcţiune de circa 40 de ani şi este derulat de către Consiliul pentru prevenirea criminalităţii locale din Guvernul suedez. 
Programul se desfăşoară în colaborare cu poliţia, care asigură cunoştinţele, informaţiile şi educaţia necesare, este bazat pe dialog şi cooperare între rezidenţi şi poliţie. Acţiunile în care se implică participanţii la program se referă la prevenire.
Programul poate fi implementat de toate tipurile de comunităţi în care rezidenţii doresc să acţioneze împreună pentru un mediu de viaţă sigur. În scopul menţinerii legăturilor cu ofiţerii de poliţie se organizează întâlniri comune periodice. 

Asociaţiile implicate în acest program au început să utilizeze aplicaţia "digital neighbourhood watch", prin care se raportează incidentele din zonele respective, de la furturi, la prezenţa câinilor vagabonzi.
� � HYPERLINK "http://www.dailymail.co.uk/news/article-3407560/Uniformed-volunteers-police-streets-cheap-Civilians-able-detain-suspects-30-minutes-issue-spot-fines-new-plans.html#ixzz4seUuF1HQ" ��http://www.dailymail.co.uk/news/article-3407560/Uniformed-volunteers-police-streets-cheap-Civilians-able-detain-suspects-30-minutes-issue-spot-fines-new-plans.html#ixzz4seUuF1HQ�


�Paza cartierului (Nachbarschaftwache, neighbourhood watch, neighbourhood crime watch, crime watch, crimestoppers, Surveillance de quartier,  surveillance de voisinage,  Partenariat Social de Prévention, Réseau d'Information de Quartier )  Există, de asemenea, o multitudine de organizaţii de supraveghere a teritoriului/zonei din imediata vecinătate (Farm Watch, pentru zonele rurale, izolate), sau de implicare pe anumite direcţii specifice (Pub Watch – care funcţionează doar pe baza donaţiilor oferite de către retailerii de alcool şi sectorul spitalicesc, cu scopul de a asigura un mediu sigur din punct de vedere al consumului de alcool; Stop Watch – a l cărei obiectiv este crearea unui  climat mai sigur la cumpărături - Sylvia Chenery, Neighborhood Watch   - 


� HYPERLINK "http://criminology.oxfordre.com/view/10.1093/acrefore/9780190264079.001.0001/acrefore-9780190264079-e-13" ��http://criminology.oxfordre.com/view/10.1093/acrefore/9780190264079.001.0001/acrefore-9780190264079-e-13�








�� HYPERLINK "https://www.accenture.com/cz-en/~/media/Accenture/Conversion-Assets/DotCom/Documents/Global/PDF/Industries_7/Accenture-Preparing-Police-Services-Future.pdf" ��https://www.accenture.com/cz-en/~/media/Accenture/Conversion-Assets/DotCom/Documents/Global/PDF/Industries_7/Accenture-Preparing-Police-Services-Future.pdf�


� � HYPERLINK "https://twitter.com/policia/status/810181217622560768" ��https://twitter.com/policia/status/810181217622560768�


� � HYPERLINK "http://www.hjv.dk/sider/english.aspx" ��http://www.hjv.dk/sider/english.aspx�


� �HYPERLINK "http://www.hjv.dk/Nyheder/Sider/Hjemmev%C3%A6rnets%C3%85rsrapport2011.aspx"��http://www.hjv.dk/Nyheder/Sider/Hjemmev%C3%A6rnets%C3%85rsrapport2011.aspx� 


� � HYPERLINK "https://www.siseministeerium.ee/en/internal-security/volunteers" ��https://www.siseministeerium.ee/en/internal-security/volunteers�


� � HYPERLINK "https://www.riigiteataja.ee/en/eli/525062015001/consolide" ��https://www.riigiteataja.ee/en/eli/525062015001/consolide� 


� � HYPERLINK "https://www.riigiteataja.ee/en/eli/524032015002/consolide" ��https://www.riigiteataja.ee/en/eli/524032015002/consolide�





� � HYPERLINK "https://www.police-nationale.interieur.gouv.fr/Nos-metiers/Service-volontaire-citoyen/Le-service-volontaire-citoyen-que-dit-la-loi" ��https://www.police-nationale.interieur.gouv.fr/Nos-metiers/Service-volontaire-citoyen/Le-service-volontaire-citoyen-que-dit-la-loi�





� � HYPERLINK "https://im.baden-wuerttemberg.de/de/sicherheit/polizei/motiviertes-personal/freiwilliger-polizeidienst/" ��https://im.baden-wuerttemberg.de/de/sicherheit/polizei/motiviertes-personal/freiwilliger-polizeidienst/�





� � HYPERLINK "http://www.landesrecht-bw.de/jportal/?quelle=jlink&query=PolDG+BW&psml=bsbawueprod.psml&max=true&aiz=true" ��http://www.landesrecht-bw.de/jportal/?quelle=jlink&query=PolDG+BW&psml=bsbawueprod.psml&max=true&aiz=true�





� Cu excepția altor prevederi contrare ale legii, este german, în sensul prezentei Legi fundamentale, persoana care posedă cetățenie germană sau care a fost primită pe teritoriul Reich-ului german până la 31 decembrie 1937, în calitate de refugiat sau de expulzat, de origine etnică germană, sau în calitate de soț sau descendent al unei asemenea persoane. Cetăţeni germani sau foşti cetățeni germani, care între 30 ianuarie 1933 și 8 mai 1945 au fost privați de cetățenia lor din motive politice, rasiale sau religioase, și descendenților acestora li se restabilește cetățenia, la cerere. Se consideră că aceștia nu și-au pierdut niciodată cetățenia, dacă și-au stabilit domiciliul în Germania după 8 mai 1945 și dacă nu și-au exprimat o intenție contrară.


� � HYPERLINK "http://www.gesetze-bayern.de/Content/Document/BaySWG-1" ��http://www.gesetze-bayern.de/Content/Document/BaySWG-1�





� � HYPERLINK "https://www.police.uk/volunteering/" ��https://www.police.uk/volunteering/� 


� Police Act 1996 (as amended by the Police and Justice Act 2006


� � HYPERLINK "http://www.college.police.uk/What-we-do/Learning/Curriculum/Initial-learning/Pages/Initial-learning.aspx" ��http://www.college.police.uk/What-we-do/Learning/Curriculum/Initial-learning/Pages/Initial-learning.aspx�


� The Police (Performance) Regulations 2012 - � HYPERLINK "http://www.legislation.gov.uk/uksi/2012/2631/made" ��http://www.legislation.gov.uk/uksi/2012/2631/made�;  The Police (Conduct) Regulations 2012 - � HYPERLINK "http://www.legislation.gov.uk/uksi/2012/2632/made" ��http://www.legislation.gov.uk/uksi/2012/2632/made�


� � HYPERLINK "https://www.gov.uk/government/uploads/system/uploads/attachment_data/file/304488/GuidanceSpecialConstableExpenseAllowanceRates.pdf" ��https://www.gov.uk/government/uploads/system/uploads/attachment_data/file/304488/GuidanceSpecialConstableExpenseAllowanceRates.pdf�


� � HYPERLINK "https://www.police.uk/volunteering/" ��https://www.police.uk/volunteering/�


� HYPERLINK "https://crimestoppers-uk.org/" ��https://crimestoppers-uk.org/�





� Policing in the Netherlands - � HYPERLINK "https://www.government.nl/binaries/government/documents/leaflets/2009/01/01/policing-in-the-netherlands/policing-in-the-netherlands.pdf" ��https://www.government.nl/binaries/government/documents/leaflets/2009/01/01/policing-in-the-netherlands/policing-in-the-netherlands.pdf�





� Pal Kardos, Beata Szoke, “Auxiliary Police in Hungary”, in J.F.ALbrecht, Police Reserves and Volunteers: Effectivness and Public Trust , Routledge, 2017,  pp. 137-140


� � HYPERLINK "http://www.pronachbar.at/cms/front_content.php?idcat=72&client=1&lang=1" ��http://www.pronachbar.at/cms/front_content.php?idcat=72&client=1&lang=1�


� � HYPERLINK "http://www.bernissart.be/cms/home/police/le-riq" ��http://www.bernissart.be/cms/home/police/le-riq�





� � HYPERLINK "http://www.naabrivalve.ee/?lang=2" ��http://www.naabrivalve.ee/?lang=2�


� � HYPERLINK "http://www.naabrivalve.ee/?mid=149" ��http://www.naabrivalve.ee/?mid=149�


� � HYPERLINK "http://circulaire.legifrance.gouv.fr/pdf/2011/06/cir_33332.pdf" ��http://circulaire.legifrance.gouv.fr/pdf/2011/06/cir_33332.pdf�


� � HYPERLINK "https://actu.fr/occitanie/toulouse_31555/voisins-vigilants-comment-ils-sentraident-pour-eviter-les-cambriolages-a-toulouse_3706708.html" ��https://actu.fr/occitanie/toulouse_31555/voisins-vigilants-comment-ils-sentraident-pour-eviter-les-cambriolages-a-toulouse_3706708.html�


� � HYPERLINK "https://www.voisinsvigilants.org/voisin" ��https://www.voisinsvigilants.org/voisin�


� � HYPERLINK "https://actu.fr/occitanie/toulouse_31555/voisins-vigilants-comment-ils-sentraident-pour-eviter-les-cambriolages-a-toulouse_3706708.html" ��https://actu.fr/occitanie/toulouse_31555/voisins-vigilants-comment-ils-sentraident-pour-eviter-les-cambriolages-a-toulouse_3706708.html�


� � HYPERLINK "http://koubi.fr/spip.php?article551" ��http://koubi.fr/spip.php?article551�


� � HYPERLINK "http://www.cityangels.it/" ��http://www.cityangels.it/�


� � HYPERLINK "http://www.comune.pontenure.pc.it/Allegati/Livelli/programma_Controllo_di_Vicinato_2722015-11638.pdf" ��http://www.comune.pontenure.pc.it/Allegati/Livelli/programma_Controllo_di_Vicinato_2722015-11638.pdf�


� � HYPERLINK "http://maltacvs.org/voluntary/european-auxiliary-police-association/" ��http://maltacvs.org/voluntary/european-auxiliary-police-association/�


� � HYPERLINK "https://crimestoppers-uk.org/" ��https://crimestoppers-uk.org/�


� � HYPERLINK "http://www.streetpastors.org/" ��http://www.streetpastors.org/�


� � HYPERLINK "http://www.cninetwork.org/" ��http://www.cninetwork.org/�


� � HYPERLINK "http://gpcrimewatch.ca/neighborhood-watch-programs-around-the-world/" ��http://gpcrimewatch.ca/neighborhood-watch-programs-around-the-world/�


� � HYPERLINK "http://www.nhwinspain.com/what-is-nhw.html" ��http://www.nhwinspain.com/what-is-nhw.html�





� � HYPERLINK "https://polisen.se/Global/www%20och%20Intrapolis/Informationsmaterial/01%20Polisen%20nationellt/Engelskt%20informationsmaterial/Polisen_en_presentation_110506.pdf" ��https://polisen.se/Global/www%20och%20Intrapolis/Informationsmaterial/01%20Polisen%20nationellt/Engelskt%20informationsmaterial/Polisen_en_presentation_110506.pdf� 

